**NAVODILA PONUDNIKOM**

1. **PODATKI O NAROČNIKU IN POSTOPKU**

|  |  |
| --- | --- |
| **Naročnik** | **Mestna občina Koper**  **Verdijeva ulica 10**  **6000 Koper**  **ki izvaja javno naročilo v svojem imenu ter v imenu in za račun naročnikov, ki so navedeni v Prilogi 1 Okvirnega sporazuma (Seznam naročnikov pooblastiteljev, datoteka seznam\_narocnikov.xlsx)** |
| **Oznaka javnega naročila** | JN-B-3/2021 |
| **Naziv javnega naročila** | **Okvirni sporazum za dobavo električne energije iz obnovljivih virov energije in/ali soproizvodnje električne energije z visokim izkoristkom v obdobju 2022-2024**  Predmet nabave je električna energija z deležem električne energije iz obnovljivih virov energije (v nadaljnjem besedilu: OVE) in/ali soproizvodnje električne energije (v nadaljnjem besedilu: SPTE) z visokim izkoristkom, v smislu določil Uredbe o zelenem javnem naročanju za potrebe naročnika (lastna raba in javna razsvetljava) ter drugih naročnikov, ki so pooblastili naročnika za izvedbo postopka.  Seznam naročnikov, ki so dali pooblastilo za izvedbo postopka, je naveden v objavi javnega naročila in v prilogi seznam\_narocnikov.xlsx. |
| **Postopek** | Odprti postopek |
| **Podlaga (člen) po Zakonu o javnem naročanju**  (Uradni list RS, št. 91/2015 in 14/18; v nadaljevanju ZJN-3) | 40. člen v povezavi s 7. odstavkom 48. člena |
| **Opis (potek) postopka in trajanje naročila** | Naročnik bo v svojem imenu ter v imenu in za račun naročnikov pooblastiteljev sklenil okvirne sporazume za obdobje od 1.1.2022 do 31.12.2024 na način, kot je predvideno v teh navodilih, ter po pooblastilu izvajal odpiranje konkurence, ali pa bo vsak naročnik samostojno izvajal povpraševanja za posamezno obdobje – v tem primeru se smiselno uporabljajo določila teh navodil.  Naročnik bo v tej fazi sklenil okvirne sporazume (po vzorcu EPRO – Okvirni sporazum) s ponudniki, ki bodo oddali popolno ponudbo, v skladu z določili tega razpisa (pri čemer bo njihovo število omejil skladno z merili, določenimi v nadaljevanju). Naročnik se z okvirnim sporazumom ne zavezuje, da bo naročil točno določeno količino blaga.  Naročnik bo hkrati s sklenitvijo okvirnih sporazumov izvedel tudi prvo povpraševanje za obdobje 6. mesecev. Za obdobje po preteku prvega 6-mesečnega obdobja bo povabil ponudnike, s katerimi bo imel sklenjen okvirni sporazum, k predložitvi ponudb predvidoma za obdobje od 5 do 18 mesecev, lahko pa tudi dlje, odvisno od trenutnih potreb naročnika in stanja na trgu, pri čemer bo ob vsakem povpraševanju opredelil trajanje posla na podlagi posameznega povpraševanja (začetek dobave na podlagi prvega povpraševanja se predvideva s 1.2.2022). Ponudbo bodo lahko oddali le ponudniki, ki bodo imeli z naročnikom sklenjen okvirni sporazum.  Naročnik bo za vsako nadaljnje obdobje povpraševanja kupoval blago pri ponudnikih, ki bodo ponudili ekonomsko najugodnejšo ponudbo za posamezni sklop (oziroma za okoljsko manj obremenjujoče blago na podlagi meril, ki jih bo navedel ob vsakokratnem odpiranju konkurence skladno z veljavno Uredbo o zelenem javnem naročanju). Cene bodo ostale fiksne za celotno obdobje povpraševanja, oziroma se bodo usklajevale zgolj, če bo naročnik ob posameznem povpraševanju to vnaprej opredelil.  Naročnik si pridržuje pravico izvesti posamezno povpraševanje tudi za krajše časovno obdobje ali za vnaprej določeno količino. Naročnik bo praviloma povpraševal ločeno za nakup električne energije za potrebe javne razsvetljave (JR) in za ostalo porabo (po sklopih).  Če ob posameznem povpraševanju ne bo izrecno določeno drugače, bo za posamezen sklop z vsakim posameznim naročnikom povpraševanja sklenjena ločena pogodba na podlagi vzorca (EPRO - Pogodba), ki je predložen v tej fazi javnega naročila. |

1. **PREDMET JAVNEGA NAROČILA**

|  |  |  |  |
| --- | --- | --- | --- |
| **Vrsta** | Blago | | |
| **Ocenjena vrednost v € brez DDV** | / | | |
| **Delitev naročila** | Naročilo se deli na naslednja sklopa:  SKLOP 1: Javna razsvetljava  SKLOP 2: Električna energija za naročnika in pooblastitelje | | |
| **Finančno zavarovanje resnosti ponudbe** | | | |
| Vrsta zavarovanja | | Vrednost in valuta | Veljavnost (od / do) |
| Finančno zavarovanje v tej fazi postopka ni zahtevano. Naročnik lahko ob posameznem povpraševanju na podlagi okvirnega sporazuma zahteva predložitev finančnega zavarovanja za resnost posamezne predložene ponudbe.  Naročnik bo ob posameznem povpraševanju na podlagi okvirnega sporazuma navedel tudi, če bo zahteval finančno zavarovanje za dobro izvedbo pogodbenih obveznosti. | | / | / |

1. **DOKUMENTACIJA V ZVEZI Z ODDAJO JAVNEGA NAROČILA**

|  |  |  |  |  |  |  |  |
| --- | --- | --- | --- | --- | --- | --- | --- |
| **Dokumentacijo v zvezi z oddajo javnega naročila sestavljajo spodaj navedeni obrazci** | | | | | | | |
| 1. ePRO – Navodila ponudnikom; 2. ESPD; 3. ePRO – Predračun; 4. ePRO – Okvirni sporazum; 5. ePRO – Pogodba; 6. ePRO – Zahtevek za podatke iz kazenske evidence; 7. ePRO – Izjava/podatki o udeležbi fizičnih in pravnih oseb pri lastništvu ponudnika; 8. Pooblastila za pridobitev podatkov o porabi po merilnih mestih (SODO) za posamezne naročnike; 9. sestavni del dokumentacije v zvezi z oddajo javnega naročila so tudi vse morebitne spremembe, dopolnitve, popravki dokumentacije ter dodatna pojasnila. | | | | | | | |
| **Pridobitev dokumentacije v zvezi z oddajo javnega naročila** | | | | | | | |
| Dokumentacija v zvezi z oddajo javnega naročila je na voljo na internetnem naslovu: | | | | Cena in način plačila | | | |
| [www.koper.si](http://www.koper.si) | | | | Dokumentacija je na voljo brezplačno. | | | |
| **Dodatna pojasnila** | | | | | | | |
| Kontaktni podatki za dodatna pojasnila | | | Ponudniki lahko zastavljajo vprašanja preko Portala javnih naročil [www.enarocanje.si](http://www.enarocanje.si) pri objavi predmetnega javnega naročila.  Naročnik se ne zavezuje, da bo odgovarjal na vprašanja, ki ne bodo zastavljena na zgornji način. | | | | |
| Rok za postavitev vprašanj | | | **2. 12. 2021 do 13:30**  Naročnik bo na vprašanja odgovoril najkasneje do vključno 7. 12. 2021 preko Portala javnih naročil [www.enarocanje.si](http://www.enarocanje.si) pri objavi predmetnega javnega naročila. | | | | |
| Ogled | NE | DA | Kontaktni podatki za predhodno najavo | | Lokacija ogleda | Predmet ogleda |
| ✓ |  |  | |  |  | |

1. **PONUDBA**

|  |
| --- |
| **Ponudba mora vsebovati vse spodaj naštete ustrezno izpolnjene obrazce in ostale zahtevane dokumente** |
| 1. izpolnjen obrazec **ESPD** (za vsak gospodarski subjekt, ki bo vključen v izvedbo javnega naročila); 2. izpolnjen obrazec **ePRO – Predračun**; 3. izpolnjen in podpisan obrazec **ePRO – Zahtevek za podatke iz kazenske evidence** (za vsak gospodarski subjekt, ki bo vključen v izvedbo javnega naročila in za vse osebe, ki so članice upravnega, vodstvenega ali nadzornega organa tega gospodarskega subjekta ali ki imajo pooblastila za njegovo zastopanje ali odločanje ali nadzor v njem); 4. izpolnjen in podpisan obrazec **ePRO – Izjava/podatki o udeležbi fizičnih in pravnih** oseb pri lastništvu ponudnika(za ponudnika in vse partnerje v konzorciju; v kolikor ponudnik tega obrazca ne bo predložil v ponudbi, ga bo naročnik zahteval naknadno od (izbranega) ponudnika, pred podpisom okvirnega sporazuma); 5. **listine iz točke 7. teh navodil** (razen že zgoraj navedenih razpisnih obrazcev, ki jih na tem mestu ni potrebno ponovno prilagati); 6. **v primeru, da ponudnik nastopa s partnerji: pogodba o izvedbi predmeta javnega naročila** (partnerska pogodba), v kateri se opredeli poslovodečega partnerja, ki bo od naročnika sprejemal obveznosti, navodila in lahko tudi plačila v imenu in za račun vseh sodelujočih, ter vrsto storitev, ki jih opravlja posamezen partner. Pogodba mora jasno določati, da proti naročniku za celotno obveznost in za vsak njen del odgovarjajo vsi partnerji solidarno in vsak posebej v celoti.   Ponudniki v vseh zahtevanih obrazcih izpolnijo prazna polja in vsebine, ki so predvidene za vnos podatkov s strani ponudnikov. Naročnik bo štel, da se ponudnik, ki odda ponudbo, strinja z vsebino določil vzorca okvirnega sporazuma in vzorca pogodbe.  Pri izpolnjevanju predračuna, morajo ponudniki izpolniti vse postavke, končne cene morajo biti izražene v evrih ter zaokrožene na dve decimalni mesti, cene na enoto pa na največ pet decimalnih mest. V kolikor ponudnik cene pri posamezni postavki ne vpiše, se šteje, da postavke ne ponuja, v kolikor ponudnik pri posamezni postavki vpiše ceno nič (0) EUR, se šteje, da ponuja postavko brezplačno.  Komunikacija s ponudnikom o zahtevah za pojasnilo razpisne dokumentacije oziroma drugih vprašanjih v zvezi z vsebino naročila ali pripravo ponudbe bo do izteka roka za te zahteve oziroma vprašanja potekala izključno v elektronski obliki preko portala javnih naročil na spletnem naslovu https://www.enarocanje.si/.  Po izteku navedenega roka bo komunikacija s ponudnikom (npr. poziv na dopolnitev ali pojasnilo ponudbe) potekala izključno v elektronski obliki preko elektronskega naslova ponudnika oziroma njegove kontaktne osebe, navedenega v obrazcu ESPD (Del II: Informacije glede gospodarskega subjekta; A. Informacije o gospodarskem subjektu), ali preko informacijskega sistema e-JN na spletnem naslovu https://ejn.gov.si/.  Obvestila in druge akte v zvezi z javnim naročilom, ki jih mora naročnik skladno z ZJN-3 objaviti na portalu javnih naročil, bo naročnik objavil na navedenem portalu.  Izbrani ponudnik mora po prejemu pogodbe v podpis le-to podpisano vrniti naročniku najkasneje v treh delovnih dneh (v primeru predložitve bančne garancije najkasneje v desetih dneh). V primeru, kadar zaradi objektivnih okoliščin to ni mogoče, lahko naročnik na zaprosilo ponudnika privoli na daljši rok. |

1. **VELJAVNOST PONUDBE, JEZIK, OBLIKA, VARIANTE IN OPCIJE**

|  |  |  |  |  |
| --- | --- | --- | --- | --- |
| Rok veljavnosti ponudbe | Tri mesece od roka za prejem ponudbe, kar ponudniki potrdijo z izpolnitvijo obrazca ESPD. | | | |
| Jezik ponudbe | Ponudba mora biti pripravljena v slovenskem jeziku. Priloge so lahko tudi v tujem jeziku. Na zahtevo naročnika mora ponudnik priskrbeti prevod v slovenski jezik. | | | |
| Oblika ponudbe | Ponudba mora biti predložena v elektronski obliki v formatih obrazcev, ki jih je v dokumentaciji dal naročnik ali izpolnjenih ročno in poskeniranih v formatu PDF ter oddanih na portalu https://ejn.gov.si/  pri objavi tega javnega naročila. | | | |
| Stroški ponudbe | Ponudnik nosi vse stroške, povezane s pripravo in predložitvijo ponudbe. | | | |
| Variantne ponudbe | niso dovoljene | so dovoljene | posebni pogoji |
| ✓ |  |  |
| Opcije | niso dovoljene | so dovoljene | posebni pogoji |
| ✓ |  |  |
| Skupno nastopanje | Pri javnem naročilu je dovoljena skupna ponudba več pogodbenih partnerjev.  V 7. točki (Preverjanje sposobnosti) teh navodil je določeno, ali mora v primeru skupne ponudbe posamezen pogoj izpolnjevati vsak izmed partnerjev ali pa lahko pogoj izpolnjujejo partnerji skupaj.  Pogodbo o izvedbi predmeta javnega naročila (partnersko pogodbo), bo moral ob podpisu okvirnega sporazuma predložiti ponudnik, kateremu se odda javno naročilo. V pogodbi se opredeli poslovodečega partnerja, ki bo od naročnika sprejemal obveznosti, navodila in lahko tudi plačila v imenu in za račun vseh sodelujočih, ter delež in vrsto storitev, ki jih opravlja posamezen partner. Pogodba mora jasno določati, da proti naročniku za celotno obveznost in za vsak njen del odgovarjajo vsi partnerji solidarno in vsak posebej v celoti. | | | |
| Nastopanje s podizvajalci | ni dovoljeno | je dovoljeno | pogoji |
|  |  | Ker je predmet javnega naročila blago, naročnik ne zahteva navedbe morebitnih podizvajalcev. |

1. **PREDLOŽITEV PONUDB IN JAVNO ODPIRANJE**

|  |  |
| --- | --- |
| **Predložitev ponudb** | |
| Rok za prejem ponudb | **13. 12. 2021 do 13:30** |
| Vložišče | Ponudnik mora ponudbo predložiti v informacijski sistem e-JN (v nadaljevanju: sistem e-JN) na spletnem naslovu [https://ejn.gov.si](https://ejn.gov.si/), v skladu s točko 3 dokumenta Navodila za uporabo informacijskega sistema e-JN: PONUDNIKI (v nadaljevanju: Navodila za uporabo e-JN), ki je del dokumentacije v zvezi z oddajo javnega naročila, in objavljen na spletnem naslovu [https://ejn.gov.si](https://ejn.gov.si/).  Ponudnik se mora pred oddajo ponudbe registrirati na spletnem naslovu [https://ejn.gov.si](https://ejn.gov.si/), v skladu z Navodila za uporabo e-JN. Če je ponudnik že registriran v sistem e-JN, se v aplikacijo prijavi na istem naslovu.  Uporabnik ponudnika, ki je v sistemu e-JN pooblaščen za oddajanje ponudb, ponudbo odda s klikom na gumb »Oddaj«. Sistem e-JN ob oddaji ponudbe zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen OZ[[1]](#footnote-1)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.  Ponudba se šteje za pravočasno oddano, če jo naročnik prejme preko sistema e-JN <https://ejn.gov.si> najkasneje do dneva in ure, kot je to določeno v dokumentaciji v zvezi z oddajo javnega naročila. Za oddano ponudbo se šteje ponudba, ki je v sistemu e-JN označena s statusom »ODDANO«.  Dostop do povezave za oddajo elektronske ponudbe v tem postopku javnega naročila je naveden v obvestilu o naročilu na portalu javnih naročil. |
| Spremembe in umik ponudb | Ponudnik lahko do roka za prejem ponudb svojo ponudbo umakne ali spremeni. Če ponudnik v sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v sistemu e-JN spremeni, bo v sistemu odprta zadnja oddana ponudba.  Po preteku roka za predložitev ponudb ponudbe ne bo več mogoče oddati ali umakniti. |
| **Javno odpiranje ponudb** | |
| Čas | Lokacija |
| 13. 12. 2021 ob 13:40 | informacijski sistem e-JN na naslovu <https://ejn.gov.si/> |

1. **PREVERJANJE SPOSOBNOSTI**

**Gospodarski subjekt potrdi neobstoj izključitvenih razlogov in izpolnjevanje pogojev za sodelovanje s predložitvijo izpolnjenega obrazca ESPD** (gospodarski subjekt obrazec ESPD iz razpisne dokumentacije shrani na svoj računalnik, nato pa ga izpolni preko spletne povezave <http://enarocanje.si/_ESPD/>. Na tej spletni povezavi gospodarski subjekt izbere opcijo »Sem gospodarski subjekt« in opcijo »Uvoziti naročnikov ESPD«. Gospodarski subjekt predloži obrazec ESPD v .xml ali .pdf obliki).

|  |
| --- |
| **RAZLOGI ZA IZKLJUČITEV** |
| **A: Razlogi, povezani s kazenskimi obsodbami** |
| 1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj, ki so navedena v prvem odstavku 75. člena ZJN-3.  (pogoj mora izpolnjevati vsak gospodarski subjekt, ki bo vključen v izvedbo javnega naročila)  **Gospodarski subjekt s sedežem v Republiki Sloveniji** potrdi izpolnjevanje pogoja s predložitvijo:   * izpolnjenega obrazca **ESPD**; * **zahtevka za podatke iz kazenske evidence fizičnih oseb** *(zahtevek se predloži za vsako osebo, ki je članica upravnega, vodstvenega ali nadzornega organa gospodarskega subjekta ali ki ima pooblastila za njegovo zastopanje ali odločanje ali nadzor v njem);* * **zahtevka za podatke iz kazenske evidence pravnih oseb** *(zahtevek se predloži za gospodarski subjekt).*   **Gospodarski subjekt, ki nima sedeža v Republiki Sloveniji** potrdi izpolnjevanje pogoja s predložitvijo:   * izpolnjenega obrazca **ESPD**; * **izpisa iz ustreznega registra**, kakršen je sodni register, če tega registra ni, pa enakovreden dokument, ki ga izda pristojni sodni ali upravni organ v drugi državi članici ali matični državi ali državi, v kateri ima sedež gospodarski subjekt.   Gospodarski subjekti lahko s pomočjo spletne strani  https://ec.europa.eu/tools/ecertis/search poiščejo katera država in kateri organ vodi evidenco o nekaznovanosti, in sicer:   * Evidence of absence of conviction for legal persons and * Evidence of absence of conviction for natural persons.   V kolikor država v kateri ima gospodarski subjekt svoj sedež, ne izdaja teh dokumentov in potrdil, ali če ti ne zajemajo vseh primerov iz prvega odstavka 75. člena ZJN-3, gospodarski subjekt naročniku namesto pisnega dokazila posreduje zapriseženo izjavo, če ta v državi članici ali tretji državi ni previdena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt.  Naročnik bo kot ustrezna štel dokazila, katerih izpis ni starejši od 4 mesecev, šteto od roka za prejem ponudb, ali je pridobljen najpozneje v 90 dneh od roka za prejem ponudb. |
| **B: Razlogi, povezani s plačilom davkov ali prispevkov za socialno varnost** |
| 1. Gospodarski subjekt zagotavlja, da:   * na dan oddaje ponudbe ali prijave, v skladu s predpisi države, v kateri ima sedež ali predpisi države naročnika, nima 50 EUR ali več neplačanih zapadlih obveznosti v zvezi z obveznimi dajatvami ali drugimi denarnimi nedavčnimi obveznostmi v skladu z zakonom, ki ureja finančno upravo;   + ima na dan oddaje ponudbe ali prijave predložene vse obračune davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.   (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| **C: Razlogi, povezani z insolventnostjo, nasprotjem interesov ali kršitvijo poklicnih pravil** |
| / |
| **D: Nacionalni razlogi za izključitev** |
| *1. Nacionalna določba – evidenca z negativnimi referencami*  Gospodarski subjekt na dan, ko poteče rok za oddajo ponudb ali prijav, ni uvrščen v evidenco gospodarskih subjektov z negativnimi referencami iz 110. člena ZJN-3.  (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| *2. Nacionalna določba – prekršek v zvezi s plačili za delo*  Pri gospodarskem subjektu v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države pri njem ni ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.  (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| **POGOJI ZA SODELOVANJE** |
| **A: Ustreznost** |
| *1. Vpis v poslovni register*  Gospodarski subjekt je registriran za opravljanje dejavnosti, ki je predmet tega javnega naročila in ima veljavno licenco, dovoljenje, registracijo ali priglasitev za dobavo, trgovanje, zastopanje in posredovanje na trgu, v kolikor je to s pozitivno zakonodajo zahtevano.  (gospodarski subjekt mora izpolnjevati pogoj za svoj del posla) |
| **B: Ekonomski in finančni položaj** |
| / |
| **C: Tehnična in strokovna sposobnost** |
| */* |
| **D: Sheme za zagotavljanje kakovosti in standardi za okoljsko ravnanje** |
| */* |

1. **OCENJEVANJE PONUDB**

|  |  |
| --- | --- |
| **Naročnik bo izbral ekonomsko najugodnejšo ponudbo v skladu s spodaj navedenimi merili** | |
| Merilo za izbiro | Naročnik bo v vsakem sklopu za prvo šestmesečno obdobje izbral ponudnika, ki bo ponudil ekonomsko najugodnejšo ponudbo, na podlagi naslednjih meril:  Merilo za izbiro je ekonomsko najugodnejša ponudba, pri čemer skupna vrednost ponudbe predstavlja največ 95 točk, odstotek električne energije pridobljene iz OVE in/ali SPTE z visokim izkoristkom pa največ 5 točk. Skupaj je mogoče dobiti največ 100 točk, najugodnejši je ponudnik, ki prejme največje število točk.  Formula za izračun točk pri merilu vrednost ponudbe je: (vrednost ponudbe najnižjega ponudnika v  EUR) / vrednost ocenjevanega ponudnika) \* 95.  Merilo odstotek električne energije pridobljene iz OVE in/ali SPTE z visokim izkoristkom:  - od 50% do 59 % dobi ponudnik 0 točk  - od 60 % do 69 % dobi ponudnik 1 točko  - od 70 % do 79 % dobi ponudnik 2 točki  - Od 80 % do 89% dobi ponudnik 3 točke  - od 90 % do 99 % dobi ponudnik 4 točke.  - za 100 % dobi ponudnik 5 točk.  Ponudba ponudnika, ki bo ponudil manj kot 50% električne energije pridobljene iz OVE in/ali SPTE z visokim izkoristkom, bo izločena kot nedopustna.  Naročnik bo hkrati v vsakem sklopu sklenil okvirni sporazum s prvimi osmimi ponudniki (oziroma z manj, če jih bo ponudbo oddalo manj), ki bodo na podlagi zgoraj navedenih meril oddali najboljših 8 ekonomsko najugodnejših ponudb. Če bo več ponudnikov doseglo enak rezultat (po odstotku na način, da bi prišli na osmo mesto), bo okvirni sporazum sklenjen z vsemi takšnimi ponudniki.  Ob posameznem povpraševanju (odpiranju konkurence) ponudnik ne bo mogel ponuditi nižjega odstotka električne energije pridobljene iz OVE in/ali SPTE z visokim izkoristkom, kot jo bo ponudil v okvirnem sporazumu (v tej ponudbi v prvem povpraševanju), lahko pa bo ponudil večjega. V primeru, če bo ponudnik ponudil nižji odstotek od ponujenega v prvem povpraševanju, ali odstotka ne bo navedel, bo naročnik štel, da ponuja takšnega, kot ga je ponudil v prvem povpraševanju.  Ob posameznem odpiranju konkurence bo naročnik poleg merila odstotek električne energije pridobljene iz OVE in/ali SPTE z visokim izkoristkom kot merilo uporabil še merilo cena električne energije (kot bo predvidoma razpisana, v predvidenih količinah VT, MT in ET, oz. njihovem deležu). Uporabljena bo utežna vrednost posameznega od obeh meril, kot je določena zgoraj, povpraševanje pa bo potekalo v celoti elektronsko, skladno z določili okvirnega sporazuma in Uredbe o zelenem javnem naročanju. |
| Pravilo v primeru enakovrednih ponudb | Prej prispela ponudba. |

1. **PRAVNO VARSTVO**

|  |
| --- |
| Pravno varstvo ponudnikov v postopkih javnih naročil ureja Zakon o pravnem varstvu v postopkih javnega naročanja (Uradni list RS, št. 43/11 s spremembami; v nadaljevanju ZPVPJN).  Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika. Zahtevka za revizijo ni dopustno vložiti po roku za prejem ponudb, razen če je naročnik v postopku javnega naročila določil rok za prejem ponudb, ki je krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.  Zahtevek za revizijo mora vsebovati vse obvezne sestavine iz 15. člena ZPVPJN. Vlagatelj zahtevek za revizijo vloži preko portala eRevizija (<https://www.portalerevizija.si/>).  Višina takse je 4.000,00 EUR in se plača na transakcijski račun Ministrstva za finance, odprt pri Banki Slovenije, Slovenska 35, 1505 Ljubljana, Slovenija, IBAN: SI56 0110 0100 0358 802, SWIFT KODA: BSLJSI2X, sklic 11 16110-7111290-XXXXXXLL (št. javnega naročila + leto) – plačilo takse za predrevizijski postopek. |

|  |  |
| --- | --- |
|  | **Zastopnik / pooblaščenec naročnika** |
|  | Aleš Bržan  župan |

1. [Obligacijski zakonik](http://pisrs.si/Pis.web/pregledPredpisa?id=ZAKO1263) (Uradni list RS, št. 97/07 - uradno prečiščeno besedilo, 64/16 - odl. US, 20/18) [↑](#footnote-ref-1)